home

http://charinda.wikispaces.com/ [|159531.wikispaces.com] =Welcome to Charinda.wikispaces.com!=

นางสาวชรินดา สุขแสนชนานันท์ toc = การศึกษา = จบปริญญาตรีสาขาวิทยาศาสตร์ทั่วไป จากมหาวิทยาลัยศรีนคริทรวิโรฒ

= การทำงาน = ครูผู้ช่วย กลุ่มสาระการเรียนรู้วิทยาศาสตร์ โรงเรียนบ้านแหลมวิทยา

= สอนรายวิชา = วิชาวิทยาศาสตร์พื้นฐาน

= อนุทิน =

อนุทินครั้งที่ 1
วันนี้เป็นวันแรกที่ได้เรียนวิชา 01159531 อาจารย์ได้พาสมัคร [|www.kruthai.ning.com] โดยที่ข้าพเจ้าไม่เคยทราบว่ามีเวปแบบบนี้อยู่ด้วย ในขั้นตอนการสมัครนั้นข้าพเจ้าสามารถสมัครได้เลย แต่เพื่อนๆบางคนไม่สามารถจะสมัครได้เพราะ จำ password ไม่ได้ พอสมัครเสร็จแล้วได้เข้าไปดูข้างในเวปนั้น รู้สึกตื่นเต้นเพราะเราสามารถคุยกับเพื่อนในห้องได้ทุกคน ก็เลยได้ลองคุยกันอย่างสนุกสนาน จากนั้นอาจารย์ก็สอนวิธีเข้าไปตั้งค่าในหน้าเวปของเรา บอกความแตกต่างระหว่างบล็อกกับฟอรัม สอนวิธีการส่งอนุทินและการส่งงานต่างๆ ปิดท้ายอาจารย์ได้สรุปเกี่ยวกับทฤษฎีการสอน constructivism construction และ connectionism ว่าเป็นอย่างไร โดย constructivism คือ การเรียนการสอนโดยการเชื่อมโยงความรู้เดิมกับความรู้ใหม่ โดยมีปฏิสัมพันธ์กัน construction คือ เป็นวิธีการสอนที่เน้นการสร้างชิ้นงาน โดยผู้เรียนออกแบบวางแผนการทำงานเอง แก้ปัญหาเองทำให้ผู้เรียนได้องค์ความรู้ใหม่ขึ้น

อนุทินครั้งที่ 2
วันนี้อาจารย์ได้เริ่มต้นโดยการให้เชิญเพื่อนมาเป็นเพื่อนของเราในเวป kruthai.ning.com ซึ่งตอนแรกก็งงๆแต่หลังจากนั้นอาจารย์ได้อธิบายทั้งการไปเชิญเพื่อนและยอมรับเพื่อนด้วยจึงทำให้การเชิญเพื่อนประสบความสำเร็จ จากนั้นอาจารย์ได้พูดถึงนโยบายการปฏิรูปการศึกษาในทศวรรษที่ 2 ซึ่งมี 4 นโยบายใหญ่ๆอยู่ 4 ข้อ คือ พัฒนาคุณภาพคนไทยยุคใหม่ พัฒนาคุณภาพครูยุคใหม่ พัฒนาคุณภาพสถานศึกษา และแหล่งเรียนรู้ยุคใหม่ และพัฒนาคุณภาพการบริหารจัดการใหม่ แล้วให้ไปโพสต์ที่การเรียนครั้งที่สอง โดยข้าพเจ้าได้ทำใส่หัวข้อและเนื้อหาลงไปแต่ลืมใส่แหล่งที่มา ต่อไปจะจำไว้ว่าเวลาหาเนื้อหามาแล้วต้องอ้างถึงที่มาด้วยเสมอ จากนั้นอาจารย์ก็ได้อธิบายถึงทฤษฎีการเรียนรู้ของBlooms แล้วให้นิสิตหาข้อมูลเพิ่มเติมใส่ลงไปในการเรียนรู้ครั้งที่สอง และอาจารย์ก็อธิบายเกี่ยวกับการเรียนการสอนแบบ 5E ว่าขั้นตอนไหนใครควรที่จะมีบทบาทนำ เช่น ขั้นตอนแรก ขั้นทบทวนความรู้เดิม ต้องเริ่มต้นโดยครูผู้สอนชักนำให้นักเรียนนำความรู้เดิมออกมา ขั้นที่ 2 สำรวจ ขั้นนี้นักเรียนจะมีบทบาทมาก โดยนักเรียนจะเป็นผู้ที่ทำการสำรวจ ลองผิดลองถูกด้วยตนเอง ขั้นที่ 3 ขั้นอธิบาย ขั้นนี้บทบาทจะอยู่ที่นักเรียนต้องอธิบายความรู้ที่ได้จากขั้นที่ 2 ขั้นที่ 4 ขั้นขยายความรู้ขั้นนี้ครูจะมีบทบาทในการเรียนเพราะครูจะต้องเป็นผู้เพิ่มเติมความรู้ให้กับนักเรียน ขั้นที่ 5 การประเมิน บทบาทจะอยู่ที่ครูผู้สอนทำการประเมินนักเรียนว่าเป็นอย่างไร และอาจารย์ได้บอกว่าการทำอนุทินของนิสิตก็เป็นการปนะเมินอย่างหนึ่ง ซึ่งข้าพเจ้าสงสัยว่าการทำอนุทินนั้น อาจารย์มีหลักเกณฑ์ในการประเมินอย่างไร สุดท้ายอาจารย์ได้พูดถึงเกี่ยวกับเรื่องหลักสูตรสถานศึกษาขั้นพื้นฐานปี 2551 ให้ฟังและเชื่อมโยงว่าส่วนไหนในหลักสูตรการศึกษาขั้นพื้นฐานปี 2551 ได้สอดคล้องกับนโยบายการปฏิรูปการศึกษาในทศวรรษที่ 2 อย่างไรบ้าง

อนุทินครั้งที่ 3
วันนี้อาจารย์ได้ทบทวนความรู้อันเดิมที่เรียนไปเมื่ออาทิตย์ที่แล้ว (เรื่อง constructivism, construction, connectionism) โดยอาจารย์เช็คความเข้าใจว่าที่เราเรียนไปแล้วเข้าใจมากน้อยแค่ไหน ในเรื่องพฤติกรรมนิยมนั้นจะเหมาะกับการใช้คุมชั้นเรียนมากกว่าการสร้างความรู้ ส่วนกลุ่มปัญญานิยมนั้นจะเหมาะกับการสร้างความรู้มากกว่า โดยกลุ่มปัญญานิยมนั้นจะมีออสซูเบล เป็นคนตั้งทฤษฎีการเรียนรู้อย่างมีความหมาย และอีกคนหนึ่งคือการ์นิเย่ซึ่งกลุ่มนี้จะเป็นการสร้างความรู้โดยการเชื่อมโยงความรู้เดิมกับความรู้ใหม่เข้าไว้ด้วยกัน ซึ่งจะมีครูเป็นผู้มีบทบาท และจะไม่เน้นการปฏิสัมพันธ์ ส่วนกลุ่ม constructivism จะเป็นกลุ่มที่มีเพียเจต์และบรูนเนอร์ ซึ่งกลุ่มนี้จะคล้ายๆกับกลุ่มปัญญานิยม โดยกลุ่มนี้จะเป็นการสร้างความรู้โดยการเชื่อมโยงความรู้เดิมกับความรู้ใหม่เข้าไว้ด้วยกัน แต่จะมีนักเรียนเป็นผู้มีบทบาท และเน้นการปฏิสัมพันธ์อย่างมาก ในเรื่องLearning pyramid ปิรามิดแห่งการเรียนรู้ แสดงให้เห็นถึงค่าร้อยละจากการจัดกิจกรรมที่ต่างกันแต่ละอย่าง จะทำให้เก็บในความทรงจำต่างกัน โดยมี - การเรียนในห้องเรียน (Lecture) นั่งฟังบรรยาย จะจำได้เพียง 5% - การอ่านเอง (Reading) จะจำได้เพิ่มขึ้นเป็น 10% - การฟังและได้เห็น (Audiovisual) เช่นดูโทรทัศน์ ฟังวิทยุ จำได้ 20% - การได้เห็นตัวอย่าง (Demonstration) จะช่วยให้จำได้ 30% - การได้แลกเปลี่ยนพูดคุยกัน (Discussion) เช่น การพูดคุยแลกเปลี่ยนความรู้กันในกลุ่ม จะช่วยให้จำได้ถึง 50% - การได้ทดลองปฏิบัติเอง (Practice doing) จะจำได้ถึง 75% - และการได้สอนผู้อื่น (Teaching) เช่น การติว หรือการสอน จะช่วยให้จำได้ถึง 90% จากนั้นอาจารย์ให้เรารู้จักกับคำว่า Technology integration matrix เป็นเทคโนโลยีที่ให้ครูสามารถใช้เทคโนโลยีในการช่วยเพิ่มประสิทธิภาพการเรียนรู้ของนักเรียน อาจารย์ได้พาไปสมัคร wikispaces ซึ่งเป็นเวปอีกหนึ่งเวปที่ข้าพเจ้าไม่รู้จักและคิดว่ามันน่าจะมีประโยชน์กับข้าพเจ้าและเพื่อนๆเป็นอย่างมาก

อนุทินครั้งที่ 4
วันนี้อาจารย์ทบทวนความรู้เดิมในเรื่องของทฤษฎีการเรียนรู้ ทฤษฎีและหลักการ จากนั้นอาจารย์ก็ได้อธิบายถึงเด็กและวัยรุ่นในทศวรรษที่ 21 ว่าเด็กเหล่านี้เกิดมาก็คุ้นเคยกับคอมพิวเตอร์แล้วซึ่งแตกต่างจากสมัยก่อนมาก จากนั้นอาจารย์ให้เข้า [|www.wikispaqces.com] กว่าข้าพเจ้าจะเข้าได้ลำบากอยู่นาน เพราะจำ usernameและpassword ไม่ได้ พอเข้าได้คอมก็hang รู้สึกปวดหัวขึ้นมาเลย ก็เลยต้องต่อสู้กันใหม่ พอเข้าได้แล้วก็เลนต้องรีบเข้าไปตั้งโพสเพื่อที่จะให้เพื่อนในทีมเข้ามาตั้งชื่อกลุ่ม และตั้งคำขวัญของกลุ่ม ช่วงนี้สนุกมาก เพื่อนๆตั้งกันเก่งมาก ซึ่งข้าพเจ้าไม่ได้ช่วยเพื่อนตั้งเลยเพราะมัวแต่แก้ปัญหาของตนเองเลยยกให้เป็นหน้าที่ของเพื่อนๆไป สุดท้ายก็เลยลงเอยกันที่ ครูวิทย์ ฮิตไอที และคำขวัญก็คือ ﻿ครูวิทย์รุ่นใหม่ สนใจไอที เปี่ยมด้วยศักดิ์ศรี มีดีที่ผลงาน จากนั้นก็ได้ทำประวัติของตนเองลงไปในหน้าของตนเองในเวป ﻿[|www.159531.wikispaces.com]

อนุทินครั้งที่ 5
วันนี้อาจารย์ให้สมัคร [|www.google.com/a/ku.ac.th] ซึ่งข้าพเจ้าเข้าไปสมัครได้ แต่พอจะเข้า google talk ไม่สามารถจะเข้าได้ เลยไม่รู้ว่า google talk ใช้อย่างไร แต่ที่รู้ที่เห็นจากเพื่อนๆเล่นกัน คือ สามารถโทรศัพท์คุยกันได้ด้วย จากนั้น อาจารย์ให้ download โปรแกรม jing ซึ่งข้าพเจ้าสามารถ download ลงเครื่องได้ แต่ไม่สามารถติดตั้งได้ โดย jing นั้นเป็น โปรแกรมจับภาพหน้าจอบนคอมพิวเตอร์สำหรับมือสมัครเล่น สามารถจับภาพทั้งที่เป็นภาพนิ่ง (ที่สามารถตกแต่งส่วนต่างๆ ของภาพ เช่นใส่ลูกศร ใส่คำพูด ทำสีไฮไลท์ที่ภาพได้) หรือวิดีโอ (ที่อัดเสียงพูดของคุณลงไปได้) จุดเด่นคือ การใช้งานที่ง่าย และไม่ต้องเสียเงิน และสามารถแบ่งปันภาพที่ได้ให้ใครๆ ได้อย่างรวดเร็วจึงทำให้การเรียนในสัปดาห์นี้ ข้าพเจ้าไม่ประทับใจเลย จากนั้นอาจารย์ได้อธิบายถึงปฏิทินใน google app ว่าใช้อย่างไร มีประโยชน์อย่างไร และสอนการใช้ปฏิทินใน google app ด้วย ซึ่งเครื่องข้าพเจ้าสามารถเข้าได้แล้วจึงทำให้ข้าพเจ้าเห็นของจริง และเริ่มเบื่อน้อยลง จากนั้นอาจารย์ก็สอนวิธีการสร้าง ใช้ และการเพิ่มสิ่งต่างๆลงไปใน igoogle เช่น youtube game posttoday เป็นการสร้างสีสันต์ในกับหน้าเวปของเรา จากนั้นอาจารย์สอนการเอาสไลด์ใส่ลงไปใน igoogle เพื่อเป็นการแชร์กัน ปกติแล้วข้าพเจ้าใช้คอมพิวเตอร์อีกเครื่องหนึ่งในการเรียน แต่อาทิตย์นี้คอมพิวเตอร์เครื่องนั้นมีปัญหาจึงต้องเอาเครื่องใหม่มา จึงทำให้เกิดอุปสรรคต่างๆมากมาย อาทิตย์ หน้าข้าพเจ้าจะเอาคอมพิวเตอร์เครื่องเดิมมาเรียน ปัญหาต่างๆอาจจะไม่เกิดขึ้นก็ได้

อนุทินครั้งที่ 6
สัปดาห์อาจารย์ได้ซักถามว่าวิชาที่เรียนก่อนหน้านี้ได้เรียนอะไรไปบ้าง โดยได้เรียนเกี่ยวกับการวิจารณ์งานวิจัย และอาจารย์จึงให้ลองวางแผนการทำงานว่าใครรับหน้าที่อะไรบ้างแล้วให้ตัวแทนในกลุ่มเล่าให้เพื่อนๆฟัง จากนั้นอาจารย์ยังถามคำถามอีกว่า แล้วเราจะติดต่อสื่อสารระหว่างกลุ่มกันอย่างไร อาจารย์จึงสอนวิธีการใช้ Google app ในการติดต่อการทำงานระหว่างเพื่อนๆในกลุ่ม เช่น การแทรกไฟล์power point การนำเสนอ ไฟล์ power point ลงไปใน google app เพื่อเป็นการติดต่อประสานกันกับเพื่อนๆในกลุ่มทำงานของตนเอง ซึ่งข้าพเจ้าคิดว่า สิ่งที่อาจารย์สอนในวันนี้เป็นสิ่งที่อำนวยความสะดวกให้กับพวกเราได้ในการติดต่อประสานงานกัน ถ้าพวกเราสามารถใช้กันจนให้เกิดประโยชน์จริงๆขอบคุณนะค่ะ

อนุทินครั้งที่ 8
วันนี้เริ่มต้นด้วยนามสกุลของfileวิดีโอ จากนั้นอาจารย์ได้แนะนำให้ใช้ google ในการหาแบบขั้นสูง ทำให้เราสามารถหาสื่อการเรียนการสอนในเรื่องต่างๆในรูปแบบ shockwave flash มาช่วยในการเรียนการสอน ในเรื่องที่เราสอนบางเรื่องนั้นต้องใช้จินตนาการในการเรียนการสอนที่สูงมาก แต่ถ้ามีไฟล์ shockwave flash ให้นักเรียนดูจะช่วยให้นักเรียนเห็นเป็นรูปธรรมมากขึ้นและเข้าใจง่ายมากขึ้น ต่อจากนั้นอาจารย์ให้ลองทำสไลด์power point ในเรื่องที่เราจะต้องสอนเพื่อที่จะลงในslideshare เพื่อเป็นการเผยแพร่ให้กับนักเรียน โดยมีประโยชน์ตรงที่ว่า นักเรียนสามารถเข้าไปดูได้ก่อนเพื่อเป็นการเตรียมตัวก่อนเรียนหรืออาจจะเข้าไปดูหลังเรียนเพื่อเป็นการทบทวนบทเรียน จะได้ไม่ต้องรอในห้องเรียนอย่างเดียว ข้าพเจ้าเลยลองทำสไลด์เรื่อง เอลนีโญ เมื่อ upload สไลด์power point เสร็จแล้วเราก็ทำในเวป photopeach.com โดยเราupload รูปภาพเป็นการโชว์รูปภาพอย่างเดียว และสามารถตั้งชื่อรูปได้ทีละรูป ข้าพเจ้าคิดว่าการทำแบบนี้จะคล้ายๆกับการทำ moviemaker รึป่าวค่ะ ท้ายชั่วโมงเราได้download โปรแกรม photo story 3 ลงในคอมพิวเตอร์ แล้วลองหัดทำ จากที่ดูแล้วข้าพเจ้าคิดว่า photostory กับ photopeach จะคล้ายๆกัน แต่ต่างกันตรงที่ photopeach อัดเสียงไม่ได้และเวลาทำต้องใช้อินเตอร์เนตเข้ามาเกี่ยวข้อง แต่ถ้าเป็น photostory จะอัดเสียงได้และไม่ต้องใช้อินเตอร์เนต โดยข้าพเจ้าคิดว่า photostory น่าจะใช้งานได้ง่ายกว่า

อนุทินครั้งที่ 11
วันนี้เริ่มต้นการเรียนการสอนโดยอาจารย์ให้หา webquest ว่าคืออะไร จากการศึกษาและค้นคว้าในอินเตอร์เนตนั้นทำให้รู้ว่า สามารถเรียกเป็นภาษาไทยได้ว่า การเรียนที่เน้นผู้เรียนเป็นศูนย์กลางบน world wide web โดยWebQuest เป็นเว็บที่มีการออกแบบนวัตกรรมการจัดกิจกรรมการเรียนรู้แบบสำเร็จรูปในลักษณะ Inquiry oriented activitiesที่ใช้แหล่งเรียนรู้ส่วนใหญ่หรือทั้งหมดจาก World Wide Web นักเรียนสามารถสืบค้นข้อมูลจากแหล่งเรียนรู้ที่กำหนดไว้ได้ ในการออกแบบกิจกรรมการเรียนรู้ในรูปแบบนี้ใช้แนวความคิดที่ต้องช่วยให้นักเรียนใช้เวลาในการสืบค้นและเรียนรู้อย่างอย่างมีประสิทธิภาพที่สุด สามารถเข้าไปสืบค้นได้จากแหล่งเรียนรู้นั้น ๆ ได้เลย แทนที่จะเสียเวลาในการสืบค้นจากแหล่งอื่น ๆ ซึ่งอาจไม่มีข้อมูลหรือสารสนเทศที่ต้องการการวางแผน WebQuestWebQuest ที่ดีจะต้องได้รับการออกแบบสำหรับผู้เรียนที่จะเรียนรู้ได้ด้วยตนเอง โดยมีครูเป็นผู้อำนวยความสะดวกในการเรียนการสอน เป็นโครงการที่สร้างสรรค์ ที่มีช่องทางที่ยืดหยุ่นสำหรับผู้เรียนที่จะแสดงออกและการเชื่อมต่อกับแหล่งความรู้ที่จะเป็นประโยชน์ต่อโครงการ สิ่งที่ควรเน้นคือการเรียนรู้อย่างร่วมมือระหว่างผู้เรียน โดยมีองค์ประกอบที่สำคัญอยู่ 6 ส่วนคือ1. ขั้นนำ (Introduction) เป็นขั้นเตรียมตัวผู้เรียนในการที่จะสู่กิจกรรมการเรียนการสอน โดยทั่วไปมักจะเป็นการให้สถานการณ์ ที่จะให้ผู้เรียนรวมแก้ปัญหา หรือปฏิบัติกิจกรรมการเรียนรู้ที่ออกแบบไว้2. ขั้นภารกิจ (Task) เป็นปัญหา หรือประเด็นที่สำคัญที่ผู้เรียนจะต้องดำเนินการเพื่อหาคำตอบ3. ขั้นกระบวนการ (Process) เป็นการชี้แจงว่าผู้เรียนจะต้องประกอบกิจกรรมใดบ้างเพี่อให้บรรลุภารกิจที่วางไว้ โดยมีความยืดหยุ่นให้ผู้เรียนสร้างสรรค์ด้วย จะต้องมีกิจกรรมที่นำไปสู่ขั้นวิเคราะห์ สังเคราะห์และการประเมินค่า กิจกรรมนั้นควรที่จะเน้นการสร้างองค์ความรู้ด้วยตนเอง (Constructivism) และกระบวนการเรียนแบบร่วมมือ (Cooperative learning)4. ขั้นชี้แหล่งความรู้ (Resources) เป็นการให้แหล่งสารสนเทศที่มีบน World Wide Web เพื่อว่าผู้เรียนสามารถนำสาระความรู้เหล่านั้นมาแก้ปัญหาที่ได้รับมอบหมาย โดยเน้นแหล่งความรู้หลายแหล่ง และมีความหลากหลาย5. ขั้นประเมินผล (Evaluation) เป็นขั้นการติดตามว่าผู้เรียนบรรลุวัตถุประสงค์ที่ตั้งไว้เพียงใด จะเน้นการวัดผลในสภาพที่เป็นจริง (Authentic assessment) ซึ่งอาจออกมาในรูปของการประเมินเชิงมติ (Rubrics) การจัดทำแฟ้มข้อมูล (Portfolio)6. ขั้นสรุป (Conclusion) เพื่อให้ผู้เรียนได้ความคิดรวบยอดที่เขาช่วยกันแสวงหาและสร้างขึ้นมาเอง

อนุทินครั้งที่ 12
ในสัปดาห์นี้ เป็นสัปดาห์สุดท้ายของการเรียนวิชานี้ อาจารย์เลยให้รวบรวมงานทั้งหมดที่เคยทำมาลงใน www.wikispaces.com โดยให้ทำเป็นกลุ่ม กลุ่มข้าพเจ้ามีสมาชิกทั้งหมด 6 คน โดยหัวข้อที่กลุ่มข้าพเจ้ารวบรวมนั้นจะมีหัวข้อดังนี้1.ทฤษฎีการเรียนรู้ ได้แก่ constructivism constructionism connectionism2.หลักสูตรแกนกลาง 2551 ได้แก่ สมรรถนะของผู้เรียน บทบาทในศตวรรษที่ 213.วิธีการจัดการเรียนรู้ ได้แก่ PBL TIM พีระมิดการเรียนรู้4.Web 2.0 ได้แก่ เครื่องมือของ web 2.0 ตัวอย่างของการใช้เครื่องมือใน web 2.0โดยแบ่งหน้าที่กันในการรวบรวมงาน จากนั้นต้องทำหน้าเวปวิกิให้เป็นของตนเอง ซึ่งขั้นตอนนี้ทำยากมากกว่าจะได้แลกมาด้วยความเหนื่อยยาก หยาดเหงื่อและแรงกาย พอสร้างหน้าวิกิเป็นของตนเองแล้ว ก็ทำในหัวข้อที่ได้รับมอบหมายจากในกลุ่ม จากนั้นต้องทำการลิ้งหน้าเวปตัวเองกับเนื้อหาของเพื่อนๆคนอื่นๆ ซึ่งคล้ายๆกับการทำสารบัญในหน้าหนังสือ ซึ่งเป็นขั้นตอนที่ยากเช่นเดียวกัน